O neurologo estausunidense James Leonard Corning (1855-1923) estió o primero en reyalizar un bloqueyo neuraxial en 1885 quando inchectó 111 mg de cocaína en o espacio epidural d'un voluntario.  En 1921 o ciruchano melitar aragonés Fidel Pagés (1886–1923) la desarrolló convertindo-se asinas en o inventor d'ista tecnica, d'alcuerdo a la sociedat scientifica internacional. Amás desarrolló l'anestesia lumbar epidural d'inchección unica que dimpués popularizó o ciruchano italián Achille Mario Dogliotti (1897–1966). O primer uso d'una anestesia de cabal contino mientres un parto estió en 1942 y fue desarrollau por Robert Andrew Hingson (1913-1996) y Waldo B. Edwards. En 1947, o cubano Manuel Martínez Curbelo (1906–1962) describió a colocación d'un catéter lumbar epidural.